Съобщение
Браншовата камара по машиностроене изпрати на Съюза на машиностроителите на Русия информация за дейността на 41 български машиностроителни фирми и интересите им за сътрудничество с руски компании.

Горното е в резултат на договореност между двете организации. Подготвено е и Споразумение за сътрудничество между ББКМ и Съюза на машиностроителите на Русия, което ще бъде подписано при подходящ повод. Първоначално бе уточнено това да стане по време на заседание на смесената междуправителствена комисия за икономическо и техническо сътрудничество, което бе планирано да се проведе на 07 и 08 април т.г. в София.
Забележка! Съюзът на машиностроителите на Русия е огромна работодателска организация за фирмите от всички машиностроителни подсектори – от производителите на машини и оборудване до в т.ч. фирмите от самолетостроенето. Има представителства във всички региони на Р.Федерация.
Съюзът има подписани Споразумения за сътрудничество с машиностроителните организации на Австрия и Франция.
